armvectores/hy_wikipedia_2023 huggingface dataset:
Դորտմունդի օպերային թատրոն

Դորտմունդի օպերային թատրոն (գերմ.՝ Opernhaus Dortmund), հիմնադրվել է 1966 թվականին և գտնվում է «Դորտմունդի թատրոն» կազմակերպության ղեկավարության ներքո։ Ներկայիս շենքը փոխարինել է ավելի վաղ՝ 1904 թվականին կառուցված և Առաջին համաշխարհային պատերազմի ժամանակ ավերված շինությանը։
Ճարտարապետներ Հենրիխ Ռոսկոտտեն և Էդգար Տրիտհարտը ժամանակակից ոճով են նախագծել թատրոնի կառուցումը։ Դահլիճը, այդ թվում բեմը և տեխնիկական տարածքները առավելապես ուղղանկյունաձև են (գերմ.՝ Bühnenhaus): Վերջիններս  առանձնացված են հանդիսասրահից, որը տեղակայված է խխունջանման ծածկ-պատյանի տակ։


== Բացում ==
Օպերային թատրոնի նոր շենքը բացվել է 1966 թվականի մարտի 3-ին և նախատեսված է եղել օպերաների, բալետների և ընդհանրապես այնպիսի ներկայացումների բեմադրման համար, որոնք պահանջում են մեծ բեմահարթակ։ Թատրոնի առաջին ներկայացումը եղել է Ռիխարդ Շտրաուսի «Վարդի ասպետը» օպերան, որն առաջին անգամ բեմադրվել է 1911 թվականին։ Դորտմունդի ֆիլհարմոնիկ նվագախումբը ղեկավարում էր Վիլհելմ Շյուխտերը։ Օկտավիանայի դերերգը կատարում էր Թերեզա Ժիլիս Գարան, հրավիրված արտիստուհի Էլիզաբեթ Գրյումմերը՝ Մարշալշի, և Կուրտ Բյոմմեն՝ պարոն Օքսի դերը։ Երկրորդ թատերաշրջանում թատրոնում բեմադրվեցին Ջուզեպպե Վերդիի «Տրուբադուր» օպերան (Ազուչենա՝ Ֆեդորա Բարբիերի), Մոցարտի «Կախարդական սրինգը», Հինդեմիտի «Նկարիչ Մատիսը» և Յոհան Շտրաուսի «Գնչուական պարոնը»։
Մեծ Տան առաջին ներկայացումներից էին Բրեխտի և Բեկկետի «Գալիլեյի կյանքը» և Ժաննա Անուի «Աստծո պատիվը»։ Գերմանական Ռոստոկ քաղաքի Ժողովրդական թատրոնն այնտեղ ներկայացրեց Պյոտր Վայսի «Մարատ/Այգի» պիեսը, ինչն անսովոր էր «երկաթյա վարագույրի» դարաշրջանում։


== Ղեկավարություն ==
1973-1979 թվականներին թատրոնի գեղարվեստական ղեկավարը Մարեկ Յանովսկին էր, որից հետո պարտականությունները հաջորդաբար ստանձնեցին Մոշե Ացմոն (1996-2000), Անտոն Մարիկը և Արթուր Ֆագենը, 2008-2013 թվականներին՝ Յակ վան Սթին։ Դորտմունդի Ֆիլհարմոնիան մինչև 2002 թվականը օպերային թատրոնն օգտագործում էր համերգների համար։


== Համաշխարհային պրեմիերաներ և խաղացանկ ==
1967 թվականին տեղի ունեցավ Վալտեր Շտեֆանեսի «Իլայ» օպերայի պրեմիերան, որի նվագավարն էր Վիլհելմ Շյուխտերը։ Նրան Դորտմունդ քաղաքը պատվիրեց աշխատել Նելլի Զաքսի դրամայի մոտիվներով։
1992 թվականին թատրոնում կայացավ նաև Ռեինհարդ Ֆեբելի «Sekunden und Jahre des Caspar Hauser» օպերայի պրեմիերան։


== Ծանոթագրություններ ==


== Արտաքին հղումներ ==
Պաշտոնական կայք Archived 2018-08-16 at the Wayback Machine.
Դորտմունդի օպերային թատրոն theoperacritic.com
Դորտմունդի թատրոն theater-tv.com
Ռոստովի համալսարանի հիվանդանոցային և ամբիոնային վիրաբուժության կլինիկայի շենք

Ռոստովի (Վարշավայի) համալսարանի հիվանդանոցային և ամբիոնային վիրաբուժության կլինիկայի շենք (ռուս.՝ Здание клиники госпитальной и кафедральной хирургии Ростовского (Варшавского) университета), շենք Ռուսաստանի Դոնի Ռոստով քաղաքում, որը կառուցվել է 1890-ական թվականներին։ Շենքի նախագծի հեղինակը ենթադրաբար ճարտարապետ Ն. Մ. Սոկոլովն է։ Մտնում է Նիկոլաևյան քաղաքային հիվանդանոցի շինություների համակառույցի մեջ։ 1916-1938 թվականներին, Վարշավայի համալսարանը Դոնի Ռոստով տարհանելուց հետո, շենքում աշխատել է վիրաբույժ Ն. Ի. Նապալկովը։ 1916-1941 թվականներին այստեղ աշխատել է վիրաբույժ Ն. Ա. Բոգորազը։ Ներկայումս սա Ռոստովի պետական բժշկական համալսարանի մասնաշենքերից մեկն է։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։


== Ճարտարապետություն ==
Ռոստովի (Վարշավայի) համալսարանի հիվանդանոցային և ամբիոնային վիրաբուժության կլինիկայի աղյուսե շենքն ունի երկու հարկ և բազմալանջ տանիք։ Ճակատները զարդարված են դասականության ոգով։ Առաջին և երկրորդ հարկերը կոպտատաշված են։ Ճակատների հորիզոնական բաժանումը կատարված է միջհարկային գոտու միջոցով։ Շենքի գլխավոր ճակատը համաչափ է, կենտրոնական մասում ընդգծվում է ելունով։ Լուսամուտատեղերն ուղղանկյունաձև են, երկրորդ հարկում զարդարված են դեկորատիվ պորտալներով։ Շենքի հատակագիծն ունի բարդ կառուցվածք։ Հատակագծման համակարգը միջանցքային է՝ սենյակների երկկողմանի տեղադրմամբ։


== Ծանոթագրություններ ==


== Գրականություն ==
Барановский Г. Юбилейный сборник сведений о деятельности бывших воспитанников института гражданских инженеров (строительного училища) 1842 - 1892 гг. — СПб, 1893. — С. 321—322.
Гегузин И. Страницы ростовской летописи. — Ростов-на-Дону, 1983. — С. 81—86, 89—92.
Բոլս

Բոլս, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մեծ երեխաներ

«Հասուն երեխաներ» (ռուս.՝ «Взрослые дети»), 1961 թվականի խորհրդային կատակերգություն, որը նկարահանել է ռեժիսոր Վիլեն Ազարովը Վալենտինա Սպիրինայի սցենարով «Մոսֆիլմ» կինոստուդիայում։


== Սյուժե ==
Անատոլի Կուզմիչ Կորոլյովը (Ալեքսեյ Գրիբով) թոշակի է անցնում։ Նա իր կնոջ՝ Տատյանա Իվանովնայի (Զոյա Ֆեոդորովա) հետ ծրագրում են,  թե ինչ են անելու և ինչով են զբաղվելու հետագայում։ Նրանց դուստր Լյուդմիլա (Լիլիանա Ալեշնիկովա) առանց նախազգուշացման տուն է բերում ամուսնուն՝ Իգորին (Ալեքսանդր Դեմյանենկո)։ Այն հարցին, թե ինչպես են նրանք պատրաստվում ապրել, երիտասարդները պատասխանում են, որ Մոսկվայի ծայրամասում սենյակ են վարձելու, բայց հետո համաձայնում են ապրել Լյուդայի ծնողների սենյակում։ Նորապսակները իրենց սենյակից ծնողների սենյակ են տանում այն նկարը, որը նրանք ձեռք էին բերել 28 տարի առաջ՝ նոր 1930 թվականի առթիվ։
Լյուդմիլան ու իր ամուսինն աշխատում են որպես ճարտարապետ։ Նոր միկրոշրջանի նախագծումը վստահված է այն բրիգադին, որը գլխավորում է Իգորը։ Երիտասարդները հավաքվում են կրտսեր Կորոլյովների մոտ և քննարկում նոր շինարարությանը վերաբերող երազանքները, հեռանկարներն ու դժվարությունները։ Շուտով երիտասարդները երեխա են ունենում և որոշում են նրան դաստիարակել տանը՝ առանց մանկապարտեզ տալու։


== Դերերում ==
Ալեքսեյ Գրիբով – Անատոլի Կուզմիչ Կորոլյով
Զոյա Ֆեոդորովա – Տատյանա Իվանովնա Կորոլյովա
Լիլիանա Ալեշնիկովա – Լյուսյա Կորոլյով
Ալեքսանդր Դեմյանենկո – Իգոր Նիկոլաևիչ Վինոգրադով
Վսեվոլոդ Սանաև – Վասիլի Վասիլևիչ, ընտանիքի բարեկամ
Նիկոլայ Գրաբբե – ոստիկան
Գենադի Բորտնիկով – սիրահարված 
Մարինա Խատունցևա – սիրահարված
Կոնստանտին Խուդյակով – երիտասարդ ճարտարապետ
Ալեքսանդր Լեբեդև – ճարտարապետ
Անդրեյ Տուտիշկին – Բորիս Վլադիմիրովիչ, ճարտարապետ


== Նկարահանող խումբ ==
Սցենարի հեղինակ՝ Վալենտինա Սպիրինա
Բեմադրող ռեժիսոր՝ Վիլեն Ազարով
Ռեժիսորներ՝ Վ. Գլազկով, Աիդա Մանասարովա
Օպերատորներ՝ Սերգեյ Զայցև, Վլադիմիր Մեյբոմ
Կոմպոզիտոր՝ Ալեքսանդր Ֆլյարկովսկի


== Ծանոթագրություններ ==
Սեդրակ Շարիմանյան

Սեդրակ Սիմոնի Շարիմանյան (հունիսի 30, 1898, Թիֆլիս - նոյեմբերի 7, 1989, Երևան), Խորհրդային Միության հայ վիրաբույժ, բժշկական գիտությունների դոկտոր, պրոֆեսոր, ՀԽՍՀ գիտության վաստակավոր գործիչ։ Համարվում է Հայաստանում ժամանակակից նյարդավիրաբուժության հիմնադիր։


== Կենսագրություն ==
1924 թվականին ավարտել է Խարկովի բժշկական ինստիտուտը։ 1926 թվականից աշխատել է Երևանի ֆակուլտետային վիրաբուժության կլինիկայում, 1940 թվականից՝ Երևանի բժշկական ինստիտուտի ընդհանուր վիրաբուժության ամբիոնում, նույն թվականից՝ ամբիոնի վարիչ, 1973 թվականից՝ գիտական խորհրդատու։ Հայրենական պատերազմի տարիներին աշխատել է Երևանի վիրաբուժական, ապա՝ նյարդավիրաբուժական հոսպիտալներում, որպես առաջատար վիրաբույժ։ Գիտական աշխատանքները վերաբերում են ընդհանուր վիրաբուժության, ուրոլոգիայի, ուռուցքաբանության, նյարդավիրաբուժության, անհետաձգելի վիրաբուժական օգնության և ՀԽՍՀ–ում տեղաճարակային խպիպի ուսումնասիրության հարցերին։ Շարիմանյանը եղել է ՀԽՍՀ առողջապահության մինիստրության գիտխորհրդի, ՀԽՍՀ վիրաբույժների գիտական ընկերության, առողջապահության և սոցիալական ապահովագրության, հակախպիպային հանձնաժողովների, Անդրկովկասյան վիրաբուժական ընկերությունների պատվավոր անդամ և նրանց համագումարների նախագահ, Վիրաբույժների համամիութենական ընկերության վարչության անդամ։ Եղել է ԽՍՀՄ IV գումարման Գերագույն սովետի և ՀԽՍՀ YI գումարման Գերագույն սովետի դեպուտատ։ Նրա ղեկավարությամբ 22 գիտնականներ ստացել են 4 գիտությունների դոկտորի և 18 գիտության թեկնածուի աստիճան։


== Պարգևներ ==
Պարգևատրվել է՝

«Կարմիր աստղի» շքանշան 1943,
Լենինի շքանշան 2 անգամ (1966, 1971)։
ՀԽՍՀ Գերագույն սովետի պատվոգրեր (1961, 1963, 1978)


== Երկեր ==
Հեղինակ է ավելի քան 100 գիտական աշխատանքների։

Ընդհանուր վիրաբուժություն, Երևան։ Լույս, 1958, 478 էջ։ Ընդհանուր վիրաբուժության ասպարեզում առաջին հայերեն դասագիրք։ 1962, 1975, 1984 թվականներին ունեցել է երեք վերահրատարակություն։
Անհետաձգելի վիրաբուժության համառոտ ձեռնարկ, Հայաստան, Երևան, , 1970, 172 էջ
Зоб в Армении: Сборник науч. трудов / М-во здравоохранения Арм. ССР. Учен. мед. совет ; Под ред. заслуж. деятеля науки проф. Шариманяна С. С. - Ереван : [б. и.], 1964. - 162 с. (ռուս.)


== Համահեղինակ ==
Пенициллин и его применение в медицине / Э.Г. Африкян ; Под ред. и предисл. С.С. Шариманяна ; АН АрмССР. 1948


== Գրականություն ==
Армянские ученные-медики, А.П.Айриян (1998)
Ռոլանդ Գրիգորյան / Սեդրակ Շարիմանյան՝ հայ վիրաբուժության խիղճը, Վավ-Պրինտ, Երևան, 2014, 111 էջ, ISBN 978-9939-60-230-1


== Ծանոթագրություններ ==
Ռյորնբախ

Ռյորնբախ (գերմ.՝ Röhrnbach), կոմունա Գերմանիայում, Բավարիայում։
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 4524 մարդ (2010 թվականի դեկտեմբերի 31-ի տվյալներով)։ Զբաղեցնում է 40,66 կմ² տարածք։ Պաշտոնական կոդը՝ 09 2 72 141:


== Ծանոթագրություններ ==


== Արտաքին հղումներ ==
Պաշտոնական կայք
Միլի (գետ)

Անվան այլ կիրառումների համար տե՛ս՝ Միլի (այլ կիրառումներ)Միլի, Միլլի, Միլիդարա, գետ Արարատի մարզում։ Կազմավորվում է Ուղտուակունք և Քաջառու գետերի միախառնումից, Գառնի գյուղի մոտ ձախից միանում է Ազատ գետին։ Երկարությունը 15 կմ է։


== Ծանոթագրություններ ==
Չորրորդ ալիք (Իրան)

Չորրորդ ալիք (պարսկերեն՝ شبکه چهار), իրանական ազգային հեռուստատեսության չորրորդ հեռուստաալիք, պատկանում է Իրանի Իսլամական Հանրապետության Ձայն պետական հեռուստառադիոընկերությանը։ Հեռուստաալիքը եթեր է հեռարձակվում 1994 թվականից։ Պատրաստում է արտիստիկ և ակադեմիական բնույթի հաղորդումներ, շուրջօրյա եթերում ցուցադրվում են վավերագրական ֆիլմեր, գիտական ​​կոնֆերանսներ, հարցազրույցներ գիտնականների հետ, գեղարվեստական ​​ֆիլմեր, լրատվություն, տնտեսական և փիլիսոփայական քննարկումներ։


== Տես նաև ==
Առաջին ալիք (Իրան)
Երկրորդ ալիք (Իրան)
Երրորդ ալիք (Իրան)
Հինգերորդ ալիք (Իրան)


== Արտաքին հղումներ ==
Պաշտոնական կայք (պարսկերեն)


== Ծանոթագրություններ ==
Բույանովո (այլ կիրառումներ)

Բույանովո, կարող է վերաբերել՝

Բույանովո - գյուղ Ռուսաստանի Սմոլենսկի մարզի Կրասնինսկի շրջանի կազմում։
Բույանովո - գյուղ Ռուսաստանի Սմոլենսկի մարզի Յարցևսկի շրջանի կազմում։
Վիլիվալլա (գյուղ, Պադիսե շրջան)

Անվան այլ կիրառումների համար տե՛ս՝ ՎիլիվալլաՎիլիվալլա (էստ․՝ Vilivalla), գյուղ Էստոնիայի Հարյումաա նահանգի Պադիսե շրջանում։
2011 թվականի տվյալներով գյուղում բնակվում էր 47 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հրանտ Պողոսյան

Հրանտ Ռաֆիկի Պողոսյան (փետրվարի 1, 1953(1953-02-01), Երևան, Հայկական ԽՍՀ, ԽՍՀՄ), հայ դիվանագետ, Ճապոնիայում և Կորեայի Հանրապետությունում Հայաստանի Հանրապետության արտակարգ և լիազոր դեսպան։


== Կրթություն ==
1970-1975 թթ. սովորել և ավարտել էՄ. Լոմոնոսովի անվան Մոսկվայի պետական համալսարանի մաթեմատիկայի ֆակուլտետը՝ մաթեմատիկոսի որակավորմամբ։
1982 թ. սովորել և ավարտել է ԽՍՀՄ գիտությունների ակադեմիայի հաշվողական կենտրոնի ասպիրանտուրան (կիրառական մաթեմատիկայի ու կիբեռնետիկայի գծով) Ֆիզիկամաթեմատիկական գիտությունների թեկնածու։


== Աշխատանքային գործունեություն ==
1975-1976 թթ. - Մոսկվայի պետական համալսարանի ստաժոր-դասախոս։
1976-1991 թթ. - Երևանի Կ. Մարքսի անվան պոլիտեխնիկական ինստիտուտի ասիստենտ, ապա՝ դոցենտ։
1987-1996 թթ. - Հյուրընկալվող պրոֆեսորի կարգավիճակով դասախոսել է Ճապոնիայում, Կանադայում, ԱՄՆ-ում, Ֆրանսիայում, Ռուսաստանում։
1989-1991 թթ. - Երևանի Որակավորման բարձրացման միջոլորտային ինստիտուտի դոցենտ։
1991-2012 թթ. - Տոկիոյի Միջազգային քրիստոնեական համալսարանի դոցենտ, պրոֆեսոր, մաթեմատիկայի և հաշվողական գիտությունների ամբիոնի վարիչ։
1992 թվականից - Ճապոնիայի բազմարժեք տրամաբանության գիտական միության հոգաբարձու։
2000-2011 թթ. - Միտակայի քաղաքապետարանի «Միջազգայնացման համայնքային կլոր սեղանի» կոմիտեի անդամ, ապա՝ համանախագահ։
2000 թվականից - Ճապոնիա-Հայաստան միության հոգաբարձուների խորհրդի անդամ։
2001-2005 թթ. - Տոկիոյի Միջազգային քրիստոնեական համալսարանի բարձրագույն դպրոցի բնական գիտությունների ֆակուլտետի դեկան։
2004 թ. - Միտակայի միջազգային կապերի զարգացման ընկերության հոգաբարձու։
2004-2010 թթ. - ՀՀ արտաքին գործերի նախարարի խորհրդական Ճապոնիայի հարցերով։
2007-2008 թթ. - Տոկիոյի Միջազգային քրիստոնեական համալսարանի բնական գիտությունների ֆակուլտետի դեկան։
2008-2012 թթ. - Տոկիոյի Միջազգային քրիստոնեական համալսարանի բարձրագույն դպրոցի ղեկավար։
2010-2012 թթ. - Ճապոնիայում ՀՀ դեսպանության խորհրդական։
2011-2012 թթ. - Global Leadership Studies-ի հիմնադիր տնօրեն։
2011 թվականից - Դիլիջանի միջազգային դպրոցի հոգաբարձու։
2012 թ. մայիսի 8-ին ՀՀ Նախագահի հրամանագրով նշանակվել է Ճապոնիայում Հայաստանի Հանրապետության արտակարգ և լիազոր դեսպան>։
2014 թ. հունվարի 21-ին ՀՀ Նախագահի հրամանագրով համատեղության կարգով նշանակվել է Կորեայի Հանրապետությունում Հայաստանի Հանրապետության արտակարգ և լիազոր դեսպան։


== Պարգևներ և կոչումներ ==
Հայաստանի Հանրապետության արտակարգ և լիազոր դեսպան (2013)
Պարգևատրվել է պատվոգրերով մասնագիտական և հասարակական գործունեության համար։Ամուսնացած է, ունի երկու զավակ։ Տիրապետում է ռուսերեն, անգլերեն և ճապոներեն լեզուներին։


== Ծանոթագրություններ ==
Զոլտան Շտիբեր

Զոլտան Շտիբեր (հունգ.՝ Stieber Zoltán, հոկտեմբերի 16, 1988(1988-10-16) կամ հոկտեմբերի 6, 1988(1988-10-06), Sárvár, Վաս, Հունգարիա), հունգարացի ֆուտբոլիստ, գերմանական «Կայզերսլաուտերն» ֆուտբոլային ակումբի և Հունգարիայի ազգային հավաքականի կիսապաշտպանն է։


== Ակումբային կարիերա ==


=== Անգլիա ===
Շիբերն իր առաջին պրոֆեսիոնալ պայմանագիրը կնքել է 2007 թ․ հունվարի 4-ին անգլիական «Աստոն Վիլլա» ակումբի հետ։ Հիմնական ակումբի կազմում հանդիպումներ չի անցկացրել։ Վարձավճարով խաղացել է «Յովիլ Թաուն» ակումբի կազմում։


=== Գերմանիա ===
2008/09 մրցաշրջանի ավարտից հետո հայտնվեց անգլիական «Բլեքփուլ» և «Նորվիչ Սիթի» ակումբների ուշադրության կենտրոնում։ Սակայն Շիբերը որոշում կայացրեց 2.5 տարվա պայմանագիր կնքել Գերմանիայի երկրորդ լիգայում հանդես եկող «Կոբլենց» ակումբի հետ։ Նոր ակումբի կազմում իր առաջին խաղն անցկացրել է 2009 թ․ հունվարի 30-ին, երբ թիմը մրցում էր «Ռոտ֊Վայս» ակումբի հետ։
2010 թ․ մարտի 26-ին 2 տարվա պայմանագիր է կնքում «Ալեմաննիա» ակումբի հետ։
2011 թ․ մարտի 22-ին պայմանագիր է կնքում «Մայնց 05» ակումբի հետ։
2012 թ․ հունիսի 21-ին պայմանագիր է կնքում «Գրոյտեր» ակումբի հետ, որն իրավունք էր ստացել խաղալու Բունդեսլիգայում։
2014 թ․ մայիսի 26-ին տեղափոխվում է «Համբուրգ»։
2016 թ․ հունվարի 18-ին վարձավճարով տեղափոխվում է «Նյուրնբերգ»։


=== Գոլերը ազգային հավաքականի կազմում ===
2016 թ. մարտի 26-ի տվյալներով


== Ծանոթագրություններ ==


== Հղումներ ==
Շտիբերը transfermarkt.com կայքում
Շտիբերը fussballdaten.de կայքում
Շախմատի Հայաստանի կանանց չեմպիոնուհիների ցանկ

1934 Սիրուշ Մակինց, Մարգարիտա Միրզա-Ավագյան
1939 Լուսիկ Քալաշյան
1941 Սիլվա Կարապետյան
1949 Ալիսա Ասլանյան
1950 Ռիմա Մանուկյան
1951 Մարիետա Մելիք-Փաշայան
1952 Մարիետա Մելիք-Փաշայան
1953 Նեֆելինա Մարջանյան
1954 Նեֆելինա Մարջանյան
1955 Ռիմա Մանուկյան
1956 Մարլենա Վարդանյան
1957 Գալինա Լյապունովա
1958 Գալինա Լյապունովա
1959 Գալինա Լյապունովա
1960 Գալինա Լյապունովա
1961 Գալինա Լյապունովա
1962 Մարլենա Վարդանյան
1963 Վեներա Բոյախչյան
1964 Մարլենա Վարդանյան, Թամարա Բոյախչյան
1965 Թամարա Բոյախչյան, Վեներա Բոյախչյան
1966 Թամարա Բոյախչյան
1967 Արմենուհի Մեհրաբյան
1968 Թամարա Բայախչյան, Վեներա Բոյախչյան
1969 Թամարա Բոյախչյան
1970 Նաիրա Աղաբաբյան
1971 Թամարա Բոյախչյան
1972 Թամարա Բոյախչյան, Աննա Հակոբյան
1973 Վերա Ղազարյան
1974 Վերա Ղազարյան
1975 Էռնա Խալաֆյան
1976 Աննա Հակոբյան
1977 Հասմիկ Բաբայան
1978 Աննա Հակոբյան
1979 Էռնա Խալաֆյան
1980 Մերի Մանգրյան
1981 Էռնա Խալաֆյան
1982 Մերի Մանգրյան
1983 Էռնա Խալաֆյան
1984 Լյուդմիլա Ասլանյան
1985 Նունե Աբրահամյան
1986 Լյուդմիլա Ասլանյան
1987 Լյուդմիլա Ասլանյան
1988 Էռնա Խալաֆյան
1989 Էռնա Խալաֆյան
1990 Էռնա Խալաֆյան
1991 Լյուդմիլա Ասլանյան
1992 Լյուդմիլա Ասլանյան
1993 Էլինա Դանիելյան
1994 Էլինա Դանիելյան
1995 Լիլիթ Մկրտչյան
1996 Գոհար Հլղաթյան
1997 Գոհար Հլղաթյան
1998 Լիլիթ Մկրտչյան
1999 Էլինա Դանիելյան
2000 Լիլիթ Մկրտչյան
2001 Գոհար Հլղաթյան
2002 Էլինա Դանիելյան
2003 Էլինա Դանիելյան
2004 Էլինա Դանիելյան
2005 Լիլիթ Մկրտչյան
2006 Սիրանուշ Անդրիասյան
2007 Սիրանուշ Անդրիասյան
2008 Լիլիթ Գալոյան
2009 Լիլիթ Գալոյան
2010 Անահիտ Խառատյան
2011 Սիրանուշ Անդրիասյան
2012 Մարիա Կուրսովա
2013 Աննա Հայրապետյան
2014 Շուշաննա Սարգսյան
2015 Սուսաննա Գաբոյան
2016 Մարիա Գևորգյան
2017 Մարիա Գևորգյան
2018 Մարիա Կուրսովա
2019 Մարիա Գևորգյան
2020 Մարիա Գևորգյան
2021 Սուսաննա Գաբոյան
2022 Մարիամ Մկրտչյան
2023 Մարիա Գևորգյան


== Աղբյուրներ ==
Շախմատի Հայաստանի կանանց չեմպիոնուհիներ Archived 2011-09-30 at the Wayback Machine.
Բորկեյ

Բորկեյ (ֆր.՝ Beaurecueil), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 610 մարդ, բնակչության խտությունը` 61.87 մարդ/կմ²։ Բնակավայրը զբաղեցնում է 9.86 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մարսել քաղաքից` 28 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 356 աշխատունակ (15-64 տարեկան) բնակիչ, որոնցից ակտիվ էին 225-ը, իսկ ոչ ակտիվները` 131։ Ակտիվության ցուցանիշը կազմում է 63,2 %։ 225 աշխատունակ մարդկանցից աշխատել է 212 անձ (114 տղամարդ և 98 կին)։ Գործազուրկ են եղել 13 անձ (7 տղամարդ և 6 կին)։ 131 անաշխատունակներից 61-ը եղել են աշակերտներ կամ ուսանողներ, 36-ը` թոշակառուներ, իսկ 34-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լականոֆոբիա

Լականոֆոբիա, իռացիոնալ անկառավարելի վախ բանջարեղենից։ Լականոֆոբիա տերմինն առաջացել է հունարեն λαχανικό (lachaniko)-բանջարեղեն և φόβος-վախ բառերից։ Շատ մարդիկ պարզապես չեն սիրում բանջարեղեն, սակայն նրանք, ովքեր տառապում են այս ֆոբիայով, բանջարեղենի միայն տեսքը, նույնիսկ դրա մասին խոսելը կարող է առաջացնել տագնապային հարձակում, շնչառության վատթարացում, սրտի արագ բաբախում, սրտխառնոց, քրտնարտադրություն, գլխապտույտ։

Բանջարեղենը պարունակում է տարբեր վիտամիններ և օգտակար է առողջության համար, սակայն լակամաֆոբիայով տառապող մարդկանց համար այն հանդիսանում է որպես կեղտոտ, անառողջ սնունդ։ Նրանք փորձում են ամեն կերպ խուսափել բանջարեղենից։ Նրանք կարող են օրեր շարունակ դուրս չգալ տանից, եթե մոտակայքում լինի բանջարեղենի խանութ։ Այսպիսով նրանք խուսափում են բոլոր այն տեղերը գնալուց, որտեղ կարող է բանջարեղեն լինել։ Խնդիրը ավելի է բարդանում, երբ մարդը տառապում է լականոֆոբիայով և բուսակեր է։
Կան մարդիկ, ովքեր վախենում են միայն մի քանի տեսակի բանջարեղենից, մինչդեռ մեծամասնությունը վախենում է ամեն տեսակ բանջարեղենից։
Ֆոբիան ամբողջովին բուժելը գրեթե հնարավոր չէ, սակայն կան տարբեր միջոցներ այն փոքր-ինչ հաղթահարելու համար, որը պետք է կատարվի մասնագետների օգնությամբ։


== Լականոֆոբիայի առաջացման պատճառներ ==
Լականոֆոբիան հիմնականում առաջանում է փոքր տարիքում։ Պատճառ կարող է հանդիսանալ բանջարեղեն չուտելու համար ծնողի՝ երեխային պատժելը։ Պատիժը կարող է հանգեցնել նրան, որ երեխան զգա վտանգ, ատելություն կամ հակակրանք այն երևույթի կամ իրի հանդեպ՝ ինչի համար պատժվում է։
Կան մարդիկ, ովքեր վախենում են պատահաբար կուլ տալ բանջարեղենի վրայի միջատներին։ Սրա պատճառը կարող է հանդիսանալ բանջարեղենի վրա թրթուր, ճիճու կամ որևէ այլ միջատ տեսնելը։ Նույնիսկ բանջարեղենը շատ լավ լվանալուց հետո նրանք դեռ կարծում են, որ միջատները կարող են լինել բանջարեղենի ներսում կամ ուղղակի չնկատվել։
Որոշ մարդիկ վախենում են բանջարեղեն ուտել` մտածելով, որ դրանց սերմերը կաճեն հենց իրենց որովայնում։ Հնարավոր է, որ նրանք ականատես են եղել միջադեպի, որտեղ ինչ-որ մեկը խեղդվել է բանջարեղենի կորիզից, կամ հենց իրենք են պատահաբար կուլ տվել։
Եթե երեխան ականատես լինի ծնողի՝ բանջարեղենի հանդեպ զզվանք ցուցաբերելուն, հավանականությունը մեծ է, որ երեխայի մոտ կզարգանա լականոֆոբիան։ Փոքր տարիքում երեխաների վրա ավելի հեշտ է ազդեցություն թողնելը։ Նրանք ավելի ուշադիր են, առավել ևս հարազատների արարքների հանդեպ։
Լականոֆոբիան կարող է առաջանալ այլ ֆոբիաների հետևանքով (օրինակ՝ ուտելու, խեղդվելու, փսխման, մահվան ֆոբիաներ)։
Կան մարդիկ, ովքեր տհաճ զգացողություններ են ունենում որևէ բանջարեղենի կպնելուց, որի հետևանքով էլ առաջանում է լականոֆոբիան։


== Ծանոթագրություններ ==
Պալնիկ Յոլ (Սերեբրյանայայի վտակ)

Անվան այլ կիրառումների համար տե՛ս՝ Պալնիկ Յոլ (այլ կիրառումներ) Պալնիկ Յոլ (ռուս.՝ Пальник-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սերեբրյանայա գետի ձախ ափին՝ 3 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000081373
Կոդը ըստ հիդրոլոգիական հետազոտության (ՌԴ) — 103008137
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մանկական անկյուն (Դեբյուսի)

Մանկական Անկյուն սյուիտը դաշնամուրի համար Կլոդ Դեբյուսին գրել է 1906-1908 թվականներին և այն նվիրել է իր 3-ամյա աղջկան՝ Շուշուին։ Սյուիտը կազմված է 6 փոքր պիեսից։
Իր աղջկա խաղալիքների ազդեցության տակ էլ Դեբյուսին գրել է այս սյուիտը։ Ստեղծագործությունը գրված է երեխաների համար, բայց այն բավական բարդ է։ Առաջին անգամ այն կատարել է դաշնակահար Հարոլդ Բաուերը։ 1911 թ. Դեբյուսիի ընկեր Անդրե Կապլեն գործիքավորել է սյուիտը, և գործիքավորված տարբերակը հրատարակվել է։ Ստեղծագործությունը տևում է մոտ 15 րոպե։
Դեբյուսիի մահվանից հետո այս սյուիտը նրա աղջկա համար նվագել է մեծ դաշնակահար Ալֆրեդ Կորտոն։ Շուշուն շատ զղջացել է, որ իր հայրը չի լսել այդ նվագը։ Իր հոր մահավանից մեկ տարի անց Շուշուն մահացել է դիֆթերիայից։


== Կառուցվածք ==
Սյուիտը ունի 6 մաս՝

Բժիշկ Գրադուսը և Պարնասսումը
Ջիմբոյի օրորոցայինը
Տիկնիկի սերենադը
Ձյունը պարում է
Փոքրիկ հովիվը
Գոլլիվոգի քեյքվոքը
Միգել դե լա Մադրիդ

Մադրիդ Միգել դե լա (անգլ.՝ Miguel de la Madrid Hurtado, դեկտեմբերի 12, 1934(1934-12-12), Կոլիմա, Մեքսիկայի Միացյալ Նահանգներ - ապրիլի 1, 2012(2012-04-01)[…], Մեխիկո, Մեքսիկայի Միացյալ Նահանգներ), Մեքսիկայի 32-րդ նախագահը (1983-1988)։


== Կենսագրություն ==
Սովորել է Մեքսիկայի ազգային ինքնավար համալսարանում, ստացել է մագիստրոսի աստիճան։ Հարվարդի կառավարման համալսարանի, սահմանադրական իրավունքի պրոֆեսոր։ Նա աշխատել է Մեքսիկայի բանկում 1965 թվականին, սկսել է աշխատել քարտուղարության ֆինանսների նախարարությունում։ 1970-1972 թվականներին աշխատել է Պեմեքսում (անգլ.՝ Pemex)։ 1976 թվականից եղել է նախարարության մամուլի քարտուղար։ 1979 մայիսից - 1981 սեպտեմբեր նախարար։ Նա մասնակցել է զարգացման կառավարության տնտեսական ծրագրերի։
Նախագահական ընտրություններում մասնակցել է 1982 հուլիսի 4–ին՝ վստահորեն հաղթել է, վաստակելով 16.145 մլն (71.63%) ձայն ընդդեմ 16.41%–ի։ 1982 թվականի դեկտեմբերին դարձավ Մեքսիկայի նախագահը Ինստիտուցիոնալ հեղափոխական կուսակցությունից։
Պայքարեց կոռուպցիայի դեմ, հարուցելով նախորդ կառավարության երկու առավել կոռումպացված պաշտոնյաների դեմ, բայց չդիպչելով իրեն նախորդող Լոպես Պարտիլիոին, ոչ բյուրոկրատիան ՄՍԻ և հարակից արհմիությունների ղեկավարների։ Իսկ նավթային ճգնաժամը գրեթե ոչնչացրել էր Մեքսիկայի տնտեսությունը, 1982 թվականի ամռանը գնաճը աճել է մինչև աննախադեպ 159%։ 1980-ականների կեսերին գործազրկությունը հասել էր 25%։
1985 թվականին ուժեղ երկրաշարժ է տեղի ունեցել երկրում։ Սխալ գործողությունների շնորհիվ  կառավարության դեմ պայքարի հետևանքով դե լա Մադրիդի վարկանիշը ընկավ։
Միգել դե լա Մադրիդը մահացել է 2012 թվականի ապրիլ 1–ին, Մեքսիկայում, մահացել է  էմֆիզեմայից։


== Ծանոթագրություններ ==
Նիկոլաևկա (գյուղ, Կարմասկալինսկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ռուս.՝ Николаевка, բաշկիրերեն՝ Николаевка), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 871 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Пушкăрт Республикин муниципаллă йĕркеленĕвĕсен канашĕ.
Пушкӑртстанри чӑваш ялӗнче пиллӗк хыҫҫӑн ҫеҫ юрлама юрать
Чувашское село в Башкирии: работать негде, родной язык забывается и песни принято заводить под вечер
Բորդանո

Բորդանո (իտալերեն՝ Bordano), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 796 մարդ՝ ըստ 2008 թվականի մարդահամարի տվյալների, բնակչության խտություն՝ 52 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 33010։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0432 988049 — 0432 988120
Էլեկտրոնային փոստ՝ info@bordano.org
Պաշտոնական կայք՝ http://www.comune.bordano.ud.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Անայնեյ

Անայնեյ, լեռ Հայաստանում, Բազումի լեռներում, Վանաձոր քաղաքից մոտ 23 կմ արևելք։ Նշանակված է աոսական գլխավոր շտաբի քարտեզում։


== Ծանոթագրություններ ==
Օզերկի (գյուղ, Պետրիշչևսկոե գյուղական բնակավայր)

Անվան այլ կիրառումների համար տե՛ս՝ ՕզերկիՕզերկի (ռուս.՝ Озерки), գյուղ Ռուսաստանի Լիպեցկի մարզի Ստանովլյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թեոդոր Հերցլ

Թեոդոր Հերցլ (եբրայերեն՝ תאודור הרצל‎, հունգ.՝ Herzl Tivadar, մայիսի 2, 1860(1860-05-02)[…], Պեշտ, Պեշտ, Հունգարիա - հուլիսի 3, 1904(1904-07-03)[…], Ռայխենաու ան դեր Ռակս, Neunkirchen District, Ստորին Ավստրիա, Ավստրո-Հունգարիա), ի ծնե անուն՝ Բենիամին Զեև Հերցլ (եբրայերեն՝ בִּנְיָמִין זְאֵב הֵרצְל‎, Հուզեհ ՀաՄեդինահ, թարգ.՝ "Պետության նախագուշակ"), ազգությամբ հրեա ավստրա-հունգարացի ժուռնալիստ, հասարակական և քաղաքական գործիչ, ժամանակակից քաղաքական սիոնականության հիմնադիր և Իսրայելի պետության ստեղծման գաղափարի հեղինակներից մեկը, Համաշխարհային սիոնական կազմակերպության հիմնադիր։


== Տես նաև ==
Հրեական սփյուռք


== Ծանոթագրություններ ==
Կարոլինա Արդոային

Անա Կարոլինա Արդոային Դոս Սանթոս (իսպ.՝ Ana Carolina Ardohaín Dos Santos հունվարի 17, 1978(1978-01-17), General Acha, Utracán Department, Լա Պամպա (պրովինցիա), Արգենտինա),  արգենտինացի դերասանուհի, ֆոտոմոդել, հայրենի երկրում լայնորեն հայտնի է Պամպիտա մականունով, որը նրա ծննդավայրը հանդիսացող պրովինցիայի՝ Լա Պամպայի փաղաքշական ձևն է:՝


== Կենսագրություն ==
Անա Կարոլինա Արդոաինը ծնվել է 1978 թվականի հունվարի 17-ին։ Նա այն հազվագյուտ անձանցից է, ում բախտ է վիճակվել մկրտվելու Բուենոս Այրեսի Nuestra Señora del Pilar in Recoleta տաճարում։ Մայրը բրազիլուհի է (Պամպիտայի լրիվ ազգանվան մի մասը դարձած Դոս Սանթոսը հենց մայրական ազգանունն է)։
Կարոլինան իր կարիերան սկսել է որպես ֆոտոմոդել։ 2013 թվականից ի վեր նա տարատեսակ գովազդներում ներկայացնում է մարդատար ավտոմեքենաների արտադրությամբ հայտնի Citroën ֆիրման և նրա արտադրատեսակները։
2016 թվականի մայիսից Պամպիտան հեռուստատեսությունում մասնակցել է մեծ ժողովրդականություն վայելող Bailando 2016 պարային շոուին՝ որպես ժյուրիի անդամ, և դարձել է հեռուստատեսության, այսպես ասած՝ դեմքերից մեկը։ Հաջորդ տարի՝ 2017 թվականին նա նկարահանվել է «Ըմբոստ ոգին» («Desearás al hombre de tu hermana») հեռուստասերիալում, գլխավոր հերոսուհու՝ Լուլուի դերում և տպավորիչ խաղի շնորհիվ որոշակի համբավ է ձեռք բերել հայրենիքում ու նրա սահմաններից դուրս։


== Անձնական կյանքը ==
Փաստաթղթային ձևակերպումների համաձայն՝ Կարոլինա Արդոայինը 2002-2008 թվականներին ամուսնացած է եղել Մարտին Բարանտեսի հետ։ 2005 թվականից դերասանուհին փաստացի ամուսնական կապի մեջ է Բենխամին Վիկունիայի հետ, ումից ներկայումս ունի երեք արու զավակ։ Ունեցել են նաև մեկ դուստր, բայց աղջնակը թոքախտի պատճառով վեց տարեկան հասակում մահացել է։


== Ծանոթագրություններ ==

https://web.archive.org/web/20060512124943/http://www.pampita-ardohain.com.ar:80/ Կարոլինա Արդոային. պաշտոնական կայք  (in Spanish)
Սանտյագո (նահանգ)

Անվան այլ կիրառումների համար տե՛ս՝ Սանտյագո (այլ կիրառումներ)Սանտյագո (իսպ.՝ Provincia de Santiago), նահանգ Չիլիի Սանտյագոյի մայրաքաղաքային տարածաշրջան տարածաշրջանում։ Վարչական կենտրոնն է Սանտյագո քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Սանտյագոն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 32 համայնք.


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 4 668 473 մարդ, բնակչության խտությունը կազմում է 2299,4 մարդ/կմ²։
Սանտյագո նահանգի տարածքի ընդհանուր մակերեսը կազմում է 2 030,3 կմ²։


== Տես նաև ==
Չիլիի վարչական բաժանում


== Ծանոթագրություններ ==
Ալեսսանդրո Նեստա

Ալեսսանդրո Նեստա (իտալերեն՝ Alessandro Nesta, մարտի 19, 1976(1976-03-19), Հռոմ, Իտալիա), իտալացի նախկին պրոֆեսիոնալ ֆուտբոլիստ, իր ժամանակի լավագույն պաշտպաններից մեկը։ Կարիերայի ընթացքում հիմնականում խաղացել է Լացիոյի և Միլանի կազմում, ինչպես նաև Իտալիայի ազգային հավաքականում։ Չորս անգամ ճանաչվել է Սերիա A-ի տարվա լավագույն պաշտպան։ Աշխարհի 2006 թ.-ի առաջնության հաղթող։


== Ծանոթագրություններ ==


== Արտաքին հղումներ ==
Նեստայի վիճակագրությունը figc.it կայքում Archived 2009-10-30 at the Wayback Machine.
Debil

Die Ärzte, գերմանական Die Ärzte փանկ-ռոք խմբի առաջին ալբոմնե է, թողարկվել է 1984 թվականին։ «Paul» և «Zu spät» երգերը թողարկվեցին որպես առանձին սինգլներ, սակայն մեծ հաջողություն չունեցան։ 2005 թվականին ալբոմը վերաթողարկվեց «Devil» անվանմամբ, որտեղ փոփոխվել էր շապիկը և ավելացել է մի քանի երգ։


== Երգացանկ ==


=== «Jungsseite» ===
Ärzte-Theme (instrumental) - 2:00
Scheißtyp - 2:58
Paul (Der Bademeister) - 2:26
Kamelralley - 4:00
Frank’n’Stein - 2:38
El Cattivo - 3:12
Claudia hat 'nen Schäferhund - 1:58


=== «Mädchenseite» ===
Mädchen - 2:55
Mr. Sexpistols - 3:14
Micha - 2:52
Zu spät - 2:43
Roter Minirock - 2:15
Schlaflied - 4:13


== «Devil» վերաթողարկում. Բոնուսային երգեր ==
Teenager Liebe (featuring Axel Knabben) - 2:54
Grace Kelly - 2:18
Ärzte-Theme - 1:51
Claudia hat 'nen Schäferhund (Version vom Unikum-Tapesampler) - 1:55
Füße vom Tisch (նախկինում չէրթողարկվել) - 2:24


== Ձայնագրել են ==
Ֆարին Ուրլաուբ - կիթառ, վոկալ
Բելա Ֆեյզենհայմեր - հարվածային, վոկալ
Հանս Ռունգե - բաս-կիթառ, վոկալ
Շահումյանի ոսկի-բազմամետաղային հանքավայր

Շահումյանի ոսկի-բազմամետաղային հանքավայր, հանքավայր ՀՀ Սյունիքի մարզում՝ Կապանի պղնձի հանքավայրի հարավարևելյան մասում։ Երկրաբանական կառուցվածքում մասնակցում են միջին և վերին յուրայի հրաբխանստվածքային ապարները։ Լայնորեն տարածված քվարցային անդեզիտները հանքպարփակող ապարներ են։ Հայտնաբերված երակներից մոտ 50-ը (հզորությունը՝ 1, 5-2, 5 մ) ունեն արդյունաբերական նշանակություն և հետամտվում են 200-500 մ։ Հանքանյութը կազմում են հիմնականում ոսկին, արծաթը, ցինկը, ավելի սակավ՝ պղինձը, կապարը և ուղեկից տարրերը՝ կադմիումը, սելենը, թելուրը, ինդիումը։
Պաշարները՝ հանքանյութ՝ 3385 հզ․ տ, ոսկի՝ 13, 909 տ (միջին պարունակությունը՝ 4, 1 գ/տ), արծաթ՝ 231, 7 տ (68, 4 գ/տ)։
Vine

«Vine», կարճ տեսանյութերի վիդեոհոսթինգային ծառայություն։ Ստեղծվել է 2012 թվականին և կարճ ժամանակ անց ձեռք բերվել «Թվիթեր» միկրոբլոգային կայքի կողմից։ Հավելվածն օգտատերերին թույլ է տալիս վերբեռնել և տարածել (revine) առավելագույնը 6 վայրկյան տևողությամբ տեսանյութեր։ որոշ վայներ տարածվում են ավտոմատ կերպով՝ հաշվի առնելով դրանց հանրահայտությունը։ Ցանցում տեղ գտնելուց հետո հոլովակները կարելի է զետեղել նաև Ֆեյսբուքում, Թվիթերում և այլ կայքերում։ Ծառայության հավելվածը կարելի է օգտագործել այլ օգտատերերի կողմից թողարկված տեսանյութերը դիտելու, կիսվելու, մեկնաբանություններ թողնելու, անձնական հաղորդագրություններ թողնելու և մի շարք այլ գործառույթներ կատարելու համար։
2016 թվականի հոկտեմբերի 27-ին Թվիթերը հայտարարում է, որ կկարճի տվյալ հավելվածի գործունեությունը, իսկ գոյություն ունեցող վայները կմնան համակարգում և շուտով կարխիվացվեն։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Քլեր Մաքքեսկիլ

Քլեր Մաքքեսկիլ (անգլ.՝ Claire Conner McCaskill, հուլիսի 24, 1953(1953-07-24), Rolla, Միսսուրի, ԱՄՆ), ամերիկացի քաղաքական գործիչ, Միսսուրիի նահանգից ԱՄՆ սենատոր (2007-2019), դեմոկրատական կուսակցության անդամ։


== Կենսագրություն ==
Նա սովորել է Կոլումբիայի (Միսսուրի) միջնակարգ դպրոցում, 1975 թվականին ավարտել Է Միսսուրիի համալսարանը, 1978 թվականին նույն համալսարանում ստացել է իրավունքի դոկտորի աստիճան (J. D.)։
1978 թվականին աշխատել է որպես դպիր Միսսուրիի վերաքննիչ դատարանում, 1978 թվականից մինչև 1982 թվականը՝ Ջեքսոնի շրջանի դատախազի օգնական։ 1983 թվականց մինչև 1992 թվականը զբաղվել է մասնավոր իրավաբանական պրակտիկայով։
1983-1988 թվականներին՝ Միսսուրիի Ներկայացուցիչների պալատի անդամ։
1992-1998 թվականներին եղել է Ջեքսոնի շրջանի դատախազ։
1998-2006 թվականներին՝ Միսսուրիի Հաշվիչ պալատի նախագահ։
2004 թվականին անհաջող փորձ ձեռնարկեց Միսսուրիի նահանգապետ ընտրվելու համար։
2006 թվականին ընտրվել է ԱՄՆ Սենատ՝ հաղթելով հանրապետական Ջիմ Թելենտին (ընդ որում՝ ընտրարշավի նրանց գումարային ծախսերը՝ կուսակցությունների հավաքած 19,8 միլիոնը, և թեկնածուների անձնական ընտրական ֆոնդերից 26 միլիոնն այդ տարի ամենամեծն են եղել բոլոր սենատական նախընտրական քարոզարշավների մեջ)։
2012 թվականին Սենատի ընտրություններում պաշտպանել է իր մանդատը Հանրապետական Թոդ Էյքինի հետ քաղաքական դիմակայությունում, որը, լինելով աբորտների համոզված հակառակորդ, հասարակության հատուկ ուշադրություն է գրավել այն ժամանակ հանրապետականների կողմից ծավալված արշավին իր մասնակցությամբ այսպես կոչված «օրինական բռնաբարության» շուրջ, որը հազվադեպ է հանգեցնում հղիության։


== Ծանոթագրություններ ==


== Արտաքին հղումներ ==
Gregory Lewis McNamee (2016-05-27)։ «Claire McCaskill» (անգլերեն)։ Encyclopedia Britannica։ Վերցված է 2017-01-24
Նովոբալտաչևո (գյուղ, Կրասնոկամսկի շրջան)

Անվան այլ կիրառումների համար տե՛ս՝ ՆովոբալտաչևոՆովոբալտաչևո (ռուս.՝ Новобалтачево, բաշկիրերեն՝ Яңы Балтас), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լենա Ստամբոլցյան

Լենա (Ելենա) Պարույրի Ստամբոլցյան (սեպտեմբերի 13, 1926(1926-09-13), Երևան, Հայկական ԽՍՀ, ԱԽՖՍՀ, ԽՍՀՄ - 2011), հայ ֆթիզիատոր։ Բժշկական գիտությունների դոկտոր (1973), պրոֆեսոր (1979)։


== Կենսագրություն ==
Լենա Ստամբոլցյանը ծնվել է Երևանում։ 1950 թվականին ավարտել է Երևանի բժշկական ինստիտուտը։ 1964-1978 թվականներին աշխատել է Երևանի բժշկական ինստիտուտում, 1966-1969 թվականներին՝ Ալժիրում, 1978-1992 թվականներին՝ Երևանի բժիշկների կատարելագործման ինստիտուտի տուբերկուլոզի ամբիոնում, 1992 թվականից եղել է Հայկական բժշկական ինստիտուտի ֆթիզիատրիայի դասընթացների վարիչ։ 1972-1980 թվականներին եղել է ՀԽՍՀ առողջապահության նախարարության գլխավոր ֆթիզիատոր, 1985-2000 թվականներին՝ գլխավոր մասնագետ՝ մանկական տուբերկուլոզի գծով։ 1997-2011 թվականներին ղեկավարել է Հայկական բժշկական ինստիտուտի ֆտիզիատրիայի ամբիոնը։
Աշխատանքները վերաբերում են տուբերկուլոզի հակահամաճարակաբանության, կլինիկայի, բուժման հարցերին։ Ունի 108 տպագրված աշխատություն, 2 դասագիրք, որից մեկը` հայերենով, տուբերկուլյոզի բուժման համար ռացիոնալիզատորական առաջարկություն և 4 մեթոդական մշակումներ։ Եղել է 3 թեկնածուական թեզերի ղեկավար։ Կյանքի վերջին տարիներին զբաղվել է տուբերկուլյոզի համաճարակաբանությամբ, կլինիկայի և բուժման հարցերով։


== Մահ ==
Մահացել է 2011 թվականին։ Թաղված է Նուբարաշենի գերեզմանատանը։


== Երկեր ==
Տուբերկուլոզի պրոֆիլակտիկան, Լենա Ստամբոլցյան, ՀԽՍՀ Առողջապահության նախարարության հանրապետական սանլուստուն, Երևան, 1979։
Ֆթիզիատրիա։ Բժշկական ձեռնարկ, Ե.Պ. Ստամբոլցյան, խմբագիր` Մ. Հովնանյան, Հայկական բժշկական ինստիտուտ, Երևան, 2001։


== Ծանոթագրություններ ==
Ալեքսանդր Ֆադեև (այլ կիրառումներ)

Ալեքսանդր Ֆադեև անունը կարող է վերաբերել

Ալեքսանդր Ֆադեև (գրող) - ռուս գրող
Ալեքսանդր Ֆադեև (մարզիկ) - ռուս գեղասահորդ
Ալեքսանդր Ֆադեև (երգիչ)- ռուս երգիչ, բեմական կեղծանունը՝ Դանկո
(1863) Անտինոս

(1863) Անտինոս (անգլ.՝ Antinous), աստերոիդ ապոլոնի ընտանիքում։ Հայտնաբերվել է 1948 թվականի մարտի 7-ին Կարռ Վիրտանենի կողմից Մաունթ Համիլտոնում։
Միջին հեռավորությունը Արեգակից կազմում է 2,25858 ա. մ., առավելագույնը մոտենում է 0,8873 ա. մ. հեռավորության վրա և հեռանում 3,6298 ա. մ., իսկ Երկրի ուղեծրին Անտինոս աստերոիդը նվազագույնը մոտենում է 0,1824 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1239,8 երկրային օրվա ընթացքում, իր ուղեծրով շարժվելով միջինում 0,290369 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,4° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1863) Անտինոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4963) Կանրոկու

(4963) Կանրոկու (անգլ.՝ Kanroku), աստերոիդ աստերոիդների հիմնական գոտում։ Հայտնաբերվել է 1977 թվականի փետրվարի 18-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 2,598504 ա. մ., առավելագույնը մոտենում է 2,17 ա. մ. հեռավորության վրա և հեռանում 3,027 ա. մ.։ Արեգակի շուրջ մեկ ամբողջական պտույտ է կատարում 1529,97 երկրային օրվա ընթացքում, իր ուղեծրով շարժվելով միջինում 0,235298 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4963) Կանրոկու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռիստի (գյուղ, Կիռգեսաառե շրջան)

Անվան այլ կիրառումների համար տե՛ս՝ ՌիստիՌիստի (էստ․՝ Risti), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սեն Սանտեն Կանտալես

Սեն Սանտեն Կանտալես (ֆր.՝ Saint-Santin-Cantalès), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 326 մարդ, բնակչության խտությունը` 9.51 մարդ/կմ²։ Բնակավայրը զբաղեցնում է 34.28 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 110 կմ հարավ-արևմուտք, Օրիյակ քաղաքից` 19 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 192 աշխատունակ (15-64 տարեկան) բնակիչ, որոնցից ակտիվ էին 143-ը, իսկ ոչ ակտիվները` 49։ Ակտիվության ցուցանիշը կազմում է 74,5 %։ 143 աշխատունակ մարդկանցից աշխատել է 129 անձ (72 տղամարդ և 57 կին)։ Գործազուրկ են եղել 14 անձ (6 տղամարդ և 8 կին)։ 49 անաշխատունակներից 14-ը եղել են աշակերտներ կամ ուսանողներ, 15-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լեռնավանի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Լեռնավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 5 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Խասխաս

Խասխաս, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լոզնա

Լոզնա (ուկրաիներեն՝ Лозна), գյուղ Ուկրաինայի Վիննիցայի մարզի Խմելնիկի շրջանում։
2001 թվականի տվյալներով Լոզնա գյուղում բնակվում էր 784 մարդ։ Բնակավայրը զբաղեցնում է 3,4 կմ² տարածք։ Բնակչության խտությունը կազմում էր 230,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշխեն Արաքսյան

Աշխեն Արաքսյան (դեկտեմբերի 28, 1875(1875-12-28) - փետրվարի 16, 1945(1945-02-16)), խորհրդային և հայկական թատրոնի դերասանուհի, ռեժիսոր։ ՀԽՍՀ վաստակավոր արտիստ (1934)։


== Կենսագրություն ==
Աշխեն Արաքսյանը ծնվել է 1875 թվականի դեկտեմբերի 28-ին։ Բեմական գործունեությունն սկսել է 1896 թվականին Թիֆլիսում։ 1928 թվականից՝ Լենինականի թատրոնի դերասանուհի։
Մահացել է 1945 թվականի փետրվարի 16-ին։


== Դերերը թատրոնում ==


== Ծանոթագրություններ ==
Սելեստե Կաիրո

Սելեստե Կաիրո կամ Սելեստե Մարտինս Կաիրո (պորտ.՝ Celeste Caeiro, մայիսի 2, 1933(1933-05-02), Socorro, Santa Maria Maior, Լիսաբոն, Պորտուգալիա), պորտուգալացի պացիֆիստ, ռեստորանի աշխատող։ Նրա գործողությունները հանգեցրեցին 1974 թվականի Մեխակների հեղափոխությանը։


== Կենսագրություն ==
Կաիրոն ծնվել է 1933 թվականին։ Հայտնի է դարձել հեղափոխության ժամանակ Մարսելու Կաետանուի կործանմամբ։ Նա ծաղիկներ է տվել 1974 թվականի ապրիլի 25-ի «Մեխակների հեղափոխության» զինվորներին։

Կաիրոն աշխատում էր Լիսաբոնի Rua Braancamp ռեստորանում։ Ռեստորանը նախատեսել էր ապրիլի 25-ին բոլոր նոր հաճախորդներին ծաղիկներ տալ, սակայն հեղաշրջման պատճառով ստիպված էր չեղյալ հայտարարել այն։ Կաիրոյին տուն ուղարկեցին և ասացին, որ կարող է վերցնել կարմիր և սպիտակ ծաղիկները։
Կաիրոն ծաղիկներն առաջարկեց հեղաշրջման մեջ ներգրավված տանկիստներին, որոնք ծաղիկները տեղադրեցին իրենց տանկերի փողաբերաններին։ Այս գաղափարը կրկնօրինակեցին, և ծաղիկ վաճառողներն ավելի շատ ծաղիկներ նվիրեցին, որպեսզի ապստամբ զինվորները զարդարեն իրենց զենքերը։
Մեխակների հեղափոխության տարեդարձը Պորտուգալիայում ազգային տոն է։


== Ծանոթագրություններ ==
Ակունյան

Ակունյան, հայկական ազգանուն։


== Ազգանունը կրողներ ==
Հովհաննես Համբարձումի Ակունյան (1868-1947), քիմիկոս, թղթակից։
Վիլհելմ Հովհաննեսի Ակունյան (1956-2010), լուսանկարիչ, ֆոտոթղթակից։


== Ծանոթագրություններ ==
Լապետուկմե

Լապետուկմե (էստ․՝ Lapetukme), գյուղ Էստոնիայի Տարտումաա նահանգի Ռինգու շրջանում։
2011 թվականի տվյալներով գյուղում բնակվում էր 123 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սան Չեզարիո սուլ Պանարո

Սան Չեզարիո սուլ Պանարո (իտալերեն՝ SpilambertoSan Cesario sul Panaro), կոմունա Իտալիայում, գտնվում է Էմիլիա Ռոմանիա մարզի Մոդենա գավառում։
Բնակչությունը կազմում է 5357 մարդ։ Բնակչության միջին խտությունը՝ 196 մարդ/կմ²։ Զբաղեցնում է 27 կմ² տարածք։ Փոստային ինդեքս՝ 41018։ Հեռախոսային կոդը՝ 059։
Տեռասինայի Սուրբ Կեսարիան հարգվում է որպես համայնքի հովանավոր սուրբ։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Տկղիրի

Տկղիրի (վրաց.՝ ტყირი), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 15 մետր բարձրության վրա։ Շրջկենտրոն Սենակից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 371 մարդ։


== Ծանոթագրություններ ==
Մագդագաչիի շրջան

Մագդագաչիի շրջան (ռուս.՝ Магдагачинский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1926 թվականին։ Վարչական կենտրոնը՝ Մագդագաչի։


== Աշխարհագրություն ==
Շրջանի տարածքի մակերեսը կազմում է 16667 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 23419 մարդ։ Բնակչության խտությունը կազմում էր 1,41 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տանձիկ (Էրզրումի գավառ)

Անվան այլ կիրառումների համար տե՛ս՝ Տանձիկ (այլ կիրառումներ)Տանձիկ, գյուղ Արևմտյան Հայաստանում, Էրզրումի վիլայեթի Էրզրումի գավառում։


== Բնակչություն ==
1880 թվականին ուներ 214 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վլոձիմեժ Տետմայեր

Վլոձիմեժ Տետմայեր (լեհ.՝ Włodzimierz Tetmajer, դեկտեմբերի 31, 1862(1862-12-31) կամ դեկտեմբերի 31, 1861(1861-12-31), Harklowa, Lesser Poland Voivodeship, Gmina Nowy Targ, Nowy Targ County, Lesser Poland Voivodeship, Լեհաստան - դեկտեմբերի 26, 1923(1923-12-26), Կրակով, Լեհաստանի Երկրորդ Հանրապետություն), 19-20-րդ դարերի լեհ նկարիչ, ով նշանակալի գործեր է ստեղծել ինչպես ռեալիստական, այնպես էլ մոդեռն ոճով։ Նրա լավագույն աշխատանքները պահվում և ցուցադրվում են Վարշավայի և Կրակովի ազգային թանգարաններում։


== Կենսագրություն ==
Տետմայերը նկարչության դասեր է առել և կերպարվեստի գաղտնիքների ու նրբությունների մեջ խորամուխ է եղել Կրակովի գեղարվեստի դպրոցում (Szkoła Sztuk Pięknych w Krakowie, 1875-ից 1886 թվականների միջակայքում), Վիեննայի ու Մյունխենի գեղարվեստի ակադեմիաներում (1886–1889 թթ.), Փարիզի Կոլարոսի ակադեմիայում (Académie Colarossi), ինչպես նաև՝ Յան Մատեյկոյի արվեստանոցում՝ հենց վերջինիս ղեկավարությամբ (1889-ից 1895 թթ.): Բացի այս ամենից, Վլոձիմեժ Տետմայերը դասական բանասիրություն է ուսումնասիրել Կրակովի Յագելոնյան համալսարանում։

1890 թվականին, «Երիտասարդ Լեհաստան» գեղարվեստական շարժման ոգուն համապատասխան, ամուսնացել է գյուղացի մի աղջկա հետ՝ ասես նշանավորելով իր վերադարձը հայրենյաց արմատներին։ Կնոջ հետ բնակություն է հաստատել գյուղական հեռավոր մի տնակում, որտեղ հաճախ նրան այցելել են ընկերները։ 1900 թվականին հյուրընկալել է իր ընկերներից բանաստեղծ Լուցիան Ռիդելին ու վերջինիս հարսնացուին, որն իր կնոջ քույրն էր, կազմակերպել է նրանց հարսանիքը։ Գյուղական այդ հարսանիքը ներշնչել է Ստանիսլավ Վիսպյանսկուն՝ գրելու իր նշանավոր թատերգությունը՝ «Հարսանիք»-ը  (Wesele), որտեղ արծարծվում է Լեհաստանի ազատագրման թեման։
Արվեստի պատմաբան,. դոկտոր Յուզեֆ Անջեյ Նովոբիլսկին գրել է.

«Լեհաստանի սքանչելի նկարիչներից մեկը՝ Տետմայերը, իմպրեսիոնիզմի և «Երիտասարդ Լեհաստան» շարժման ժամանակների նշանավոր արվեստագետներից է, ով իր տաղանդը նվիրաբերել է Լեհաստանի ազգային վերազարթոնքին ու լեհական պետականության վերականգնման սուրբ գործին։ Նա համոզված էր, որ ազգային ավանդույթներն ու լեհ գյուղացիության անձնուրաց մաքառումը այն միջոցներն են, որոնք կհասցնեն վերոնշյալ նպատակների իրականացմանը»։Վլոձիմեժ Տետմայերը բանաստեղծ Կազիմեժ Պժերվա-Տետմայերի ավագ եղբայրն է։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==

Dziedzic Stanisław։ «Artysta i polityk - Włodzimierz Tetmajer»։ Forum Polonijne 6 (2007): 23–25։ ISSN 1234-2807 


== Արտաքին հղումներ ==
Քսաներորդ դարի լեհական արվեստ
Տետմայերի նկարները Պինակոտեկայում (լեհերեն մակագրություններով)
Ջաֆալի

Ջաֆալի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==